ชัดไหม! ศาลรธน.ไม่รับวินิจฉัย กรณีผู้ตรวจฯร้อง “คสช.” สรรหา ส.ว. ขัดข้อกฎหมาย
ชัดไหม! ศาลรธน.ไม่รับวินิจฉัย กรณีผู้ตรวจฯร้อง “คสช.” สรรหา ส.ว. ขัดข้อกฎหมาย
ชัดไหม! ศาลรธน.ไม่รับวินิจฉัย กรณีผู้ตรวจฯร้อง “คสช.” สรรหา ส.ว. ขัดข้อกฎหมาย
23 พ.ค. 2562

ผู้สื่อข่าวรายงานว่า วันนี้(23พ.ค.62) ศาลรัฐธรรมนูญ ไม่รับคำร้องกรณีผู้ตรวจการแผ่นดินเสนอขอให้ศาลรัฐธรรมนูญพิจารณาวินิจฉัยตามรัฐธรรมนูญ มาตรา 231 (1) ว่า คำสั่งคณะรักษาความสงบแห่งชาติ ที่ 1/2562 เรื่องการแต่งตั้งคณะกรรมการสรรหาสมาชิกวุฒิสภา (ส.ว.) ลงวันที่ 8 ก.พ. 2561 มีปัญหาเกี่ยวกับความชอบด้วยรัฐธรรมนูญ มาตรา 81 วรรคสอง และ มาตรา 269 (1) (ข) และ (ค) หรือไม่
ทั้งนี้ ศาลรัฐธรรมนูญได้พิจารณาคำสั่งคณะรักษาความสงบแห่งชาติที่ 1/2562 ดังกล่าวแล้วเห็นว่า เป็นเพียงการออกคำสั่งแต่งตั้งคณะกรรมการเพื่อทำหน้าที่กลั่นกรอง เสนอรายชื่อสมาชิกวุฒิสภาชุดแรกตามบทเฉพาะกาลรัฐธรรมนูญ เพื่อให้เป็นไปตามที่บัญญัติไว้ในรัฐธรรมนูญ มาตรา 269 เท่านั้น มิใช่ถือเป็นการออกกฎเกณฑ์ที่มีผลใช้บังคับเป็นการทั่วไป จึงมิใช่บทบัญญัติแห่งกฎหมายตามความหมายของรัฐธรรมนูญ มาตรา 231 (1) ที่ศาลรัฐธรรมนูญจะรับไว้พิจารณาวินิจฉัยได้